gl gl gl es en gl gl ast es pt es gl gl gl gl en ast gl gl es en gl en it fr gl es gl gl gl es pt en en en es gl gl gl gl gl gl gl gl gl gl gl gl gl gl gl gl gl gl gl gl gl gl gl gl es pt en en en gl gl es es pt es gl hbs_lat gl gl pt gl eo gl gl gl gl gl fr es cs gl gl gl it gl gl it fr gl fr gl en gl en en en en gl en en en en gl
"A loita dos xornalistas contra a censura é similar á loita das mulleres contra o patriarcado" - Nós Televisión
Xornalista comprometida, Rocío Ovalle recibiu estes días o Premio Alfredo Vicenti polo seu artigo “As bestas andan soltas”
Rocío Ovalle co galardón IC
A súa especialidade son os temas sociais e de cooperación. Na actualidade é a coordinadora na Cruz Vermella de Santiago mais colabora tamén como freelance en varios medios de ámbito galego e estatal. Recentemente recibiu o Premio Alfredo Vicenti de xornalismo cidadán e fala para Nós Televisión deste galardón, da situación da muller nesta profesión e dos propios medios de comunicación.
Non é a primeira vez que o teu traballo xornalistico reconécese cun galadón. Que representa para ti recibir o Premio Alfredo Vicenti e, ademais, por un artigo como “As bestas andan soltas”?
Síntome enormemente orgullosa ao recibir este premio do Ateneo de Santiago. É un orgullo que o meu destino se cruce, dalgunha maneira, con ese Mestre do Xornalismo que é Alfredo Vicenti. Herdeiro do progresismo de dúas mulleres da talla de Juana de Vega e Concepción Arenal, a solidariedade e o compromiso formaban parte intrínseca dos valores, e por tanto, do xornalismo de Vicenti. Foi un pioneiro do xornalismo que introduciu elementos que seguimos empregando na nosa xeración e que, por desgraza, algúns medios aínda non descubriron. Como esa vontade súa por meter ás mulleres destacadas da súa época ata nas seccións nas que só se falaba de homes, porque era impensable que as mulleres puidesen destacar en algo.
Alégrame moito que o xurado decidise bautizar este premio cun traballo xornalístico que versa sobre a violencia de xénero. Non é un tema menor senon todo o contrario: Están a violarnos. Están a asasinarnos. E non hai esforzos que escatimar para acabar con esta violencia xeralizada.
Están a violarnos. Están a asasinarnos. E non hai esforzos que escatimar para acabar con esta violencia xeralizada
Artigos como o teu son necesarios, penso, para tentar mudar impunidades e conceptos ancorados na sociedade. Ese é o papel do xornalismo? Traballar de xeito activo pola denuncia?
O xornalismo nin é obxectivo nin é aséptico. Nada máis lonxe da realidade. Vicenti sabíao e facía gala diso, coas súas crónicas intencionadas. O traballo co que gañei o premio é tamén unha crónica intencionada. A crónica da violencia contra as mulleres, desde o máis simbólico ata a crúa labazada, como a que Rosalía de Castro recibiu de Murguía a poucos metros do lugar onde me entregaron o premio, no casco histórico de Santiago, e as violacións. Como a que cometeu o asasino de Laura Luelmo.
O papel do xornalismo é informar, traducir a realidade, facer as preguntas axeitadas para que a poidamos dicir que temos una opinión pública ben informada. Porque só dese xeito a ciudadanía vai exercer a presión para mudar as cousas. Dende o xornalismo debemos cuestionar por que alguén quere que se saiba algo e por que o quere nun determinado momento; non quedarnos só cos problemas, senon intentar buscar as solución da man das persoas expertas; e sobre todo non olvidar nunca o enfoque de dereitos, é dicir, recordar en cada información cales son os dereitos das persoas, quen ten esa responsabilidade e que esta facendo para iso. E non só nas informacións da sección de sociedade, tamén nas de política, tamén nas de economía.
Dende o xornalismo debemos cuestionar por que alguén quere que se saiba algo e por que o quere nun determinado momento
Mais, pensas que os medios de comunicación están pola labor?
Creo que os medios, en xeral, non están a apostar pola sección de sociedade, onde polo de agora se cúbren os contidos sobre as violencias machistas. Se o fixeran, nutrirían de moitos máis xornalistas a sección e buscarían a especialización. Tamén é necesario que os medios adopten a perspectiva de xénero en todos os escalafóns das súas redaccións e en todas as seccións.
A igualdade non é unha materia optativa, é un dereito, e se os medios queren empezar a facer ben as cousas o primeiro que teñen que facer é aprender a defender ese dereito, tamén dende as redaccións. Hoxe en día, as xornalistas vanse especializando en cuestións de xénero e pola súa propia inquietude e con escasos recursos e apoio. E sen esa aposta, un tema da gravidade da violencia machista está condenado a tratarse de maneira superficial ou como simples sucesos, como sigue a suceder, despois de tantos anos de traballo. E non: sacar un especial o día contra a violencia de xénero non é suficiente. Por suposto, hai honrosas excepcións, especialmente nos medios dixitais, pero son os menos.
A igualdade non é unha materia optativa, é un dereito, e se os medios queren empezar a facer ben as cousas o primeiro que teñen que facer é aprender a defender ese dereito
Mudar esta situación é parte dos obxectivos da recentemente creada Asociación de Xornalistas Galegas, non si?
Vicenti non era feminista pero sí soubo ver a necesidade de ceder espazo e privilexios ás mulleres e cuestionar a supremacía e o paternalismo dos homes connosco. Algo que, un século despois do falecemento de Vicenti, segue sendo necesario. Non é unha cuestión de xenerosidade, senón de xustiza social. O machismo é o sistema e iso só o cambiaremos cando ocupemos o lugar que por lexítimo dereito nos corresponde. Por iso é tan importante que as mulleres sexamos activas e combativas, creando espazos de loita, tamén no xornalismo, como a Asociación de Xornalistas Galegas, da que formo parte.
Dicía ao principio que é un orgullo para min recibir este premio. Tamén porque Vicenti é un referente no movemento asociacionista da prensa española, unha inquietude que culminou no nacemento da Asociación da Prensa de Madrid, modelo de todas as asociacións da prensa españolas. Xusto nestes momentos, estou impulsando cun grupo de xornalistas a Asociación Comunicambio (Comunicación para o Cambio Social), algo que consideramos necesario para avanzar na loita pola xustiza social. Este premio é para nós unha especie de sinal que chega no momento axeitado para impulsar aínda máis o noso compromiso.
Lei Mordaza, intervención de ferramentas de traballo para buscar as fontes xornalísticas,… non vivimos un bo momento para o xornalismo que se aparte do “politicamente correcto”. Cara onde imos?
A loita dos xornalistas contra a censura é similar á loita das mulleres contra o patriarcado. En ambos casos hai un poderoso que quere manter o control, o status quo, e faino oprimindo e controlando aos outros. Igual que na loita feminista, somos nós, as mulleres, os profesionais do xornalismo, as que temos que loitar polos nosos dereitos e defender o noso territorio.
Artigo anteriorA experiencia #TEU: así son os novos espazos de libre uso para a veciñanza da Coruña
Seguinte artigo“Aínda hoxe seguimos sen coñecer de nós”
Galego de Todo o Mundo
Rede Galega de Videoblogues
Empregamos cookies propias e de terceiros para mellorar a súa experiencia e os nosos servizos, analizando a navegación no noso sitio web. Preme en "Aceptar" para dar o teu consentimento para o uso das cookies.
This website uses cookies to improve your experience while you navigate through the website. Out of these, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may affect your browsing experience.
Necessary cookies are absolutely essential for the website to function properly. This category only includes cookies that ensures basic functionalities and security features of the website. These cookies do not store any personal information.
Any cookies that may not be particularly necessary for the website to function and is used specifically to collect user personal data via analytics, ads, other embedded contents are termed as non-necessary cookies. It is mandatory to procure user consent prior to running these cookies on your website.